**Ministru kabineta rīkojuma projekta „Grozījumi darbības programmas „Uzņēmējdarbība un inovācijas” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Grozījumi darbības programmas „Uzņēmējdarbība un inovācijas” papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas | Ekonomikas ministrija informē, ka 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” ir brīvi Eiropas Reģionālā attīstības fonda finanšu līdzekļi 6 615 525 latu (9 413 045 EUR) apmērā. Vēršam uzmanību, ka esošās 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” ietvaros līgumi jau ir noslēgti un aktivitātei nav paredzēts piešķirt papildus finansējumu. Pēdējā projektu iesniegumu atlases kārta noslēdzās 2009.gada 31.decembrī, kā arī pēdējais apstiprinātais plānošanas reģionu īpaši atbalstāmo teritoriju saraksts tika apstiprināts 2009.gada 22.decembrī un ir attiecināms līdz 2012.gada 31.decembrim. Tas nozīmē, ka īpaši atbalstāmās teritorijas nav iespējams atbalstīt tādā pat formā, kā tas darīts 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” ietvaros. Ņemot vērā, ka jaunas projektu iesniegumu atlases kārtas nav iespējamas, brīvo līdzekļu pārdale no 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” neietekmēs aktivitātes ietvaros noteikto mērķu un uzraudzības rādītāju sasniegšana. Brīvie līdzekļi 2.3.2.2.aktivitātē „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” ir radušies projektu iesniedzējiem nespējot pildīt projektus un laužot līgumus.Līdz ar to, lai veicinātu efektīvāku brīvo līdzekļu apguvi un veicinātu uzņēmējdarbības vienlīdzīgu un konkurētspējīgu attīstību Latvijas reģionos, Ekonomikas ministrija ir izstrādājusi jaunu 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai”, kur projektu iesniegumu vērtēšanas kritēriji tika apstiprināti ES fondu uzraudzības komitejas 2012.gada septembra rakstiskās procedūras laikā. Šobrīd, lai būtu iespējams apstiprināt Ministru kabineta noteikumus par 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” ieviešanu, ir nepieciešams veikt darbības programmas „Uzņēmējdarbība un inovācijas” papildinājumā (turpmāk – DPP) grozījumus, iekļaujot jaunu 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai” un tās nosacījumus, kā arī brīvo Eiropas Reģionālā attīstības fonda finanšu līdzekļu pārdali no 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)”.Vēršam uzmanību, ka esošajai 2.3.2.2.aktivitātei „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” nav paredzēts piešķirt papildus finansējumu. Veicot grozījumus pasākuma, aktivitātes un apakšaktivitāšu mērķos, tika ņemta vērā saderība ar darbības programmu „Uzņēmējdarbība un inovācijas” (turpmāk – DP). Abās apakšaktivitātēs gala labuma saņēmēji ir mikro, mazie un vidējie komersanti reģionos, abas apakšaktivitātes uzraudzības rādītāji, kas noteikti DPP, paliek atbalstu saņēmušo mikro un mazo komersantu skaits. Vēršam uzmanību, ka DP noteiktie mērķi un finansējuma saņēmēji ir indikatīvi, kas nozīmē, kad tie jāskata pēc būtības, kas nozīmē, ka pasākuma, aktivitātes un apakšaktivitāšu mērķi DPP var atšķirties pēc formulējuma no tā, kāds ir noteikts mērķis DP.Grozījumi DPP radīs atkāpi no DP iekļautā 2.3.2.2.aktivitātes nosaukuma, mērķa un mērķa grupas. DP konsolidēto grozījumu projekta 375.punktā (par aktivitātes nosaukumu), 376.punktā (par aktivitātes mērķi) un 377.punktā (par aktivitātes mērķa grupu) ir lietots vārds „indikatīvs”, kas nozīmē, ka DPP ir pieļaujama atkāpe no DP noteiktā. Lai gan vārds „indikatīvs” vēl oficiāli nav saskaņots ar Eiropas Komisiju (turpmāk – EK), jo DP konsolidētie grozījumi joprojām atrodas saskaņošanas stadijā un „indikatīvi” ir tikai viens no DP konsolidēto grozījumu punktiem, tomēr iemesls, kāpēc EK vēl nav saskaņojusi DP grozījumus, galvenokārt ir saistīts ar neattiecināmajiem izdevumiem finanšu instrumentu aktivitātēs un nepieciešamību veikt finanšu korekciju, nevis tādēļ, ka EK neatbalsta vārda „indikatīvs” lietošanu. Šāda pieeja ir saskaņota arī citās darbības programmās. Tāpat EK ir saskaņojusi 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” kritērijus, kas nozīmē- arī – konceptuāli atbalstījusi 2.3.2.2.1.apakšaktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” īstenošanu, līdz ar to arī nepieciešamos grozījumus DP un DPP.Pasākuma mērķi nepieciešams grozīt, lai tas iekļautu arī 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” mērķi. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projekts paredz:1) izteikt 2.3.2.2.aktivitāti „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” kā 2.3.2.2.1.apakšaktivitāti „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”;2) papildināt darbības programmas „Uzņēmējdarbība un inovācijas” papildinājumu ar 2.3.2.2.aktivitāti „Atbalsts ieguldījumiem mikro, maziem un vidējiem komersantiem”;3) papildināt DPP ar jaunu 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai”.Ministru kabineta rīkojuma projekts paredz veikt Eiropas Reģionālā attīstības fonda finansējuma pārdali no 2.3.2.2.1.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” 6 615 525 latu (9 413 045 EUR) apmērā uz 2.3.2.2.2. apakšaktivitāti „Atbalsts ieguldījumiem ražošanas telpu izveidei vai rekonstrukcijai”. |
| 5. Projekta izstrādē iesaistītās institūcijas | Latvijas Investīciju un attīstības aģentūra |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti un ostu pārvaldes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III. sadaļa – projekts šo jomu neskar**

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Rīkojuma projekts ir saistīts ar Ministru kabineta noteikumu projektu „Noteikumi par darbības programmas „Uzņēmējdarbība un inovācijas” papildinājuma 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai””, ar kuriem ir plānots ieviest jaunu aktivitāti. Rīkojuma projekts ir saistīts ar Ministru kabineta noteikumu projektu „Grozījums Ministru kabineta 2009.gada 24.februāra noteikumos Nr.197 „Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitāti „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”””. |
| 2. | Cita informācija | Nav. |

**Anotācijas V. un VI. sadaļas – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar.  |
| 2. | Projekta izpildes ietekme uz pārvaldes funkcijā | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

2013-05-16 14:44

1069

Austris Jansons

67013062, Austris.Jansons@em.gov.lv